OpenLLM-France/wikimedia huggingface dataset:
# Ricardo Toja

Ricardo Toja Landaluze (Gordexola, Bizkaia, 1932ko abuztuaren 23a -) bizkaitar pintorea da.

## Biografia

1950. urtean egin zuen lehen erakusketa, eta urtebete geroago Agustin Ibarrola eta Javier Murgarekin jarri zituen koadroak ikusgai Valladoliden. Pintore horiekin eta beste zenbaitekin batera Bilboko Pintura Gaztea Taldea sortu zuen. Madrilen eta Norvegian ikasi zuen ondoko urteetan. Pintura-erakusketa ugaritan parte hartu du. Paisaiak eta natura hilak egin izan ditu, estilo eta kolore bereziz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12266576
# Ricardo Sá Pinto

Ricardo Manuel da Silva (Porto, Portugal, 1972ko urriaren 10a - ), Ricardo Sá Pinto bezala ezaguna, futbolari portugaldarra.

## Ibilbidea

Sa Pinto 16 urteko ibilbidean haibat klubetan jokatu zuen, Portugalen, Espainian baita Belgikan ere. Real Sociedadean hiru urtez egon zen. 70 partiduetan 6 gol baina ez zituen egin.

### Selekzio nazionala

45 partidu jokatu zituen Portugalekin.

### Entrenatzaile gisa

2010ean entrenatzailearen laguntzaile bezala hasi zen lanean, União de Leirian eta ondoren Sporting Clube de Portugal taldean aritu da.

## Kirol ibilbidea

* 1992-1994: SC Salgueiros
* 1994-1997: Sporting Clube de Portugal
* 1997-2000: Real Sociedad
* 2000-2006 : Sporting Clube de Portugal
* 2006-2007 : Standard Liège

## Kanpo estekak

* (Ingelesez)Jokalariaren etatistikak
* Datuak: Q447031
* Multimedia: Ricardo Sá Pinto / Q447031
# Ricardo Untzue Belloso

Ricardo Untzue Belloso (Elo, Nafarroa Garaia, 1910 – Donostia, Gipuzkoa, 1979ko ekainaren 5) nafar pilotari izan zen.
1935ean egin zuen debuta Euskal Jai pilotalekuan. Erremontista bikaina, 1943an bigarren sailkatu zen, Demetrio Abrisketarekin batera, binakako lehen Txapelketa Nazionalean.

## Erreferentziak

* ↑ «UNZUE BELLOSO, Ricardo - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-01-19).

## Kanpo estekak

* Datuak: Q110623359
# Ricardo Ugarte

Ricardo Ugarte Zubiarrain (Pasai San Pedro, 1942ko abuztuaren 6a) gipuzkoar eskultore, margolari eta poeta da.
Bakarka nahiz taldean eginiko erakusketa askotan hartu du parte, Euskal Herrian eta atzerrian. 1967. urtean egin zuen lehen bakarkako erakusketa, eta ikusgai jarri zituen itxura angeluzezeneko eskulturak eta pinturak. Harrezkero sari ugari jaso ditu. 1969.urtean Donostiako I. Nazioarteko Bienala irabazi zuen Estela eskulturarekin. 1975. urtean Nestor Basterretxea eta Mendiburu eskultore ospetsuekin batean aurkeztu zituen bere eskulturak, eta hiru urte geroago Europako I. Hirurteko Erakusketan parte hartzeko hautatu zuten. 1992. urtean CEOE espainiar enpresari-elkarteak urtero banatzen duen saria irabazi zuen.
Burdina lantzen du batez ere, eta molde angeluzuzenak eta kubikoak nahasten ditu goitik beherako konposizioetan. Eskulturaz gain pintura, literatura, argazkilaritza eta grabatuak ere landu ditu, eta bere lanak hainbat museo, herri eta hiritan daude ikusgai, hala nola Bartzelonan, Tenerifen edota Donostian. Besteak beste, Aingura izeneko eskultura handia kokatu zuen Pasaiko portuan (2008), Gazteluaren memoria Tolosan, Juan Ignazio Iztuetaren omenezko eskultura Zaldibian (1995), Poesiaren Branka-Joan Brossari omenaldia izeneko lana Iruñean, Nafarroako Unibertsitate Publikoaren campusean (1999); eta, 2001. urtean, Tajamar izeneko eskultura Lasarte-Orian.

## Argazki galeria

* Artistaren artelan publiko eta lekukotza batzuk
* Aingura Pasaiako portuan
* Joan Ignacio Iztuetaren omenez Zaldibian
* Eskultura kalean
* Wiesbaden
* Remigio Mendiburuz mahaingurua batean Ricardo Ugarte, Nestor Basterretxea, Felix Maraña eta Jose Antonio Sistiaga (Euskaldunon Egunkaria, 2001)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Ricardo Ugarte, etxera bueltan» Irutxuloko Hitza 2016-10-11 (Noiz kontsultatua: 2017-03-18).
* ↑ «Rikardo Ugarte artista pasaiarrak, Joan Brossa poetaren omenez (...)» Argia (Noiz kontsultatua: 2017-03-18).

## Kanpo loturak

* Rikardo Ugarteren web orria
* "Estela" eskulturari buruzko azalpenak
* Datuak: Q2160388
* Multimedia: Ricardo Ugarte / Q2160388
# Ricardo Urgoiti

Ricardo María Urgoiti Somovilla (Zalla, 1900eko uztailaren 26a - Hondarribia, 1979ko irailaren 14a) bizkaitar enpresaria izan zen.

## Biografia

Aita Nicolás María Urgoiti izan zuen. 1921ean Madrilen bide-ingeniari bilakatu ondoren, Estatu Batuetara joan zen ikastera. Kirol munduan hasi zen, eskin eta motonautikan Espainiako txapelduna izanda ere.
1924an Europara itzuli eta Radio Ciencia Popular aldizkaria sortzeaz gain, Unión Radio Madrid irrati-katearen sortzaileetako bat izan zen. 25 urte besterik ez zituela, zuzendari izendatu zuten.
1930eko hamarkadan Filmófono enpresaren jabe bilakatu eta filmak soinua erantsi eta banatu zituen.
Espainiako Gerra Zibila eta gero Argentinan erbesteratu zen, non Mi cielo de Andalucía filma zuzendu zuen. 1943an berriro itzuli eta Antibióticos izeneko botika-industria sortu zuen penizilina ekoizteko. Hondarribiko hondartzan hil zen, 1979an.

## Erreferentziak

* ↑ Auñamendi Eusko Entziklopedia. Ricardo Urgoiti Somovilla. .
* ↑ «Ricardo Urgoiti, un ingeniero de la "generación del 27"» El País 1980-1-3.

## Kanpo estekak

* (Gaztelaniaz): Alberto López Echevarrieta: "Ricardo Urgoiti, el amigo vasco de Buñuel", Bilbao aldizkaria. 2024/06, 30. or.
* Datuak: Q6108515
# Ricardo Tejedor

Ricardo Tejedor Sánchez (Irun, 1882ko irailaren 14a - Iruñea, 1944ko maiatzaren 22a) nafar margolari eta marrazkilaria izan zen.
San Fernandoko Arte Ederren Errege Akademian ikasitakoa, XX. mende hasierako Nafarroako kultur giroan hasi zen haren izena entzuten. Diario de Navarrarako marrazketak egin zituen.

## Kanpo estekak

* Datuak: Q104707018
# Ricardo Tormo

Ricardo Tormo Blaya (Ayacors de Canals, Valentzia, 1952ko irailaren 7a - Valentzia, 1998ko abenduaren 27a) espainiar moto-pilotua izan zen. Munduko pilotu onenetako bat laurogeiko hamarraldian, zilindro gutxiko motoetan batez ere. Mekanikoen familia batean hazi zen, eta umetan sortu zitzaion moto-zaletasuna. Horrela, gazterik hasi zen lasterketetan parte hartzen, eta sari asko irabazi zituen. Hirurogeita hamarreko hamarraldian bederatzi aldiz irabazi zuen Espainiako Txapelketa, 50 zentimetro kubikotan. 1978an Munduko Txapelketa irabazi zuen, eta 1981ean berriro. Derbi etxeak fitxatu zuen Ángel Nieto txapeldun handiaren ondorengoa izateko, baina 1984an istripu larria izan zuen entrenamenduetan, eta horrek eta beste zenbait osasun-arazo larrik lasterketak uztera behartu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1336560
* Multimedia: Ricardo Tormo / Q1336560
# Ricardo Tormo zirkuitua

Valentziako Erkidegoko Ricardo Tormo zirkuitua (katalanez: Circuit de la Comunitat Valenciana Ricardo Tormo; gaztelaniaz: Circuito de la Comunidad Valenciana Ricardo Tormo) Espainiako Chesten dagoen automobil-zirkuitua da, 4.005 metroko luzera duena. 120.000 lagunentzako lekua (horietatik 65.000 eserita) du eta Valentziako Erkidegoko Motoziklismo Sari Nagusiaren egoitza da.

## Kanpo estekak

* Webgune ofiziala (Gaztelaniaz)
* Datuak: Q786577
* Multimedia: Circuit de Valencia Ricardo Tormo / Q786577
# Ricardo Sáenz de Ynestrillas Pérez

Ricardo Sáenz de Ynestrillas Pérez (Madril, 1965) politikari espainiarra, urtetan eskuinmuturrarekin lotuta egon dena. Ideologikoki nazionalsindikalista da.

## Biografia

ETAk bere aurrean aita hil zuen, Ricardo Sáenz de Ynestrillas Martínez estatu kolpearen aldeko komandante , 1986ko ekainaren 17an. Talde biolentoetan aritu zen. Josu Muguruza HBko parlamentariaren hilketagatik, Ángel Ducerekin, auzipetua eta 1993an absolbitua izan zen. Euskal independentismoaren aurkako gutxienez hamar eraso burutu zituen. Azken urteetan, anarkista bezala lehendabizi eta, Podemos alderdiaren jarraitzaile bezala, ondoren, definitu du bere burua.

## Erreferentziak

* ↑ Lázaro, Julio M. (1993/03/31). «Sáenz de Ynestrillas queda absuelto en el 'caso Muguruza' y Duce, condenado a 100 años de cárcel». El País. «Epaitegiak sinismen handiago eman zion Inestrillasen lagunen testigantzei probei baino».
* ↑ https://www.elplural.com/politica/ynestrillas-de-lider-de-los-fachas-a-militante-de-podemos-he-votado-a-pablo-iglesias_101168102

## Ikus, gainera

* Josu Muguruza
* GAL
* Bases Autónomas

## Kanpo loturak

* Datuak: Q2148730
# Saint-Fabien (Quebec)

Saint-Fabien Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Rimouski-Neigette konderriko eskualde udalerria da.. 2011ko zentsoaren arabera 1,906 biztanle zituen 120.24 kilometro koadroko azaleran.

## Kanpo estekak

* Datuak: Q3462140
* Multimedia: Saint-Fabien, Quebec / Q3462140
# Saint-Fabien-de-Panet (Quebec)

Saint-Fabien-de-Panet Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Montmagny konderriko eskualde udalerria da.. 2011ko zentsoaren arabera 992 biztanle zituen 185.29 kilometro koadroko azaleran.

## Kanpo estekak

* Datuak: Q3462141
* Multimedia: Saint-Fabien-de-Panet / Q3462141
# Saint-Eusèbe (Quebec)

Saint-Eusèbe Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Témiscouata konderriko eskualde udalerria da.. 2011ko zentsoaren arabera 614 biztanle zituen 129.46 kilometro koadroko azaleran.

## Kanpo estekak

* Datuak: Q3462132
* Multimedia: Saint-Eusèbe, Quebec / Q3462132
# Ron Howard

Ronald William Howard (Duncan, 1954ko martxoaren 1a - ) Estatu Batuetako aktore, zuzendari eta ekoizlea da.
Txikitan hasi zen aktore zineman zein telebistan. AEBetan oso aurpegi ezaguna du hainbat telesaiotan agertzeagatik, Happy Days. Zineman, arrakasta George Lucasen American Graffiti filmarengatik lortu zuen.
Zuzendutako lehen filma 1977an egin zuen, Grand Theft Auto, aurrekontu baxuko komedia. Horren ostean telebistarako filmak zuzendu zituen. 1982an aurrekontu handiagoko filma zuzentzeko abagunea etorri zitzaion, Night Shift izenekoa. Hurrengo film batzuek dirutza eskuratu dute zinematokietan: Splash, Cocoon, Apollo 13 (Oscar sarirako izendatua kategoria frankotan), A Beautiful Mind, (zeinekin zuzendari onenaren Oscar irabazi zuen), Cinderella Man eta The Da Vinci Code.
Imagine Entertainment konpainiako zuzendarietako bat da Ron Howard. Konpainia hori film eta telebista ekoiz-konpainia erraldoia da. Esaterako, Friday Night Lights, 8 Mile edo Inside Deep Throat filmak eta 24 edo Felicity telesaioak dira konpainia horren ekoizpenak.

## Zuzendari gisako filmografia hautatua

* Grand Theft Auto (1977)
* Night Shift (1982)
* Splash (1984)
* Cocoon (1985)
* Willow (1988)
* Parenthood (1989)
* Backdraft (1990)
* Far and Away (1992)
* The Paper (1994)
* Apollo 13 (1995) - Film onenaren Oscar sarirako izendatua.
* Ransom (1996)
* EDtv (1999)
* How the Grinch Stole Christmas! (2000)
* A Beautiful Mind (2001) - Zuzendari onenaren eta film onenaren Oscar sarien irabazlea.
* The Missing (2003)
* Cinderella Man (2005)
* The Da Vinci Code (2006)
* Frost/Nixon (2008) - Zuzendari onenaren eta film onenaren Oscar sarietarako izendatua.
* Angels & Demons (2009)
* In the Heart of the Sea (2015)
* Inferno (2016)
* Solo: A Star Wars Story (2018)
* Hillbilly Elegy (2020)
* Datuak: Q103646
* Multimedia: Ron Howard / Q103646
# Ron Gilbert

Ron Gilbert (La Grande, Oregon, 1964ko urtarrilaren 1a) estatubatuar bideo-joko diseinatzaile eta programatzaile bat da. Nagusiki Lucasfilm eta LucasArts konpainientzat sortu eta garatutako bere jokoengatik ezaguna da.
Aric Wilmunder programatzailearekin batera abentura grafikoentzako SCUMM bideo-joko-motorraren sortzailea da.

## Bideo-jokoak

Hainbat bideojolasen sorreran parte hartu du diseinatzaile, ekoizle zein gidoilari bezala. Hurrengo bideojolasetan diseinatzaile izan da.
* 1987 – Maniac Mansion (Lucasfilm)
* 1988 – Zak McKracken and the Alien Mindbenders (Lucasfilm)
* 1989 – Indiana Jones and the Last Crusade (Lucasfilm)
* 1990 – The Secret of Monkey Island (Lucasfilm)
* 1991 – Monkey Island 2: LeChuck´s Revenge (Lucasarts)
* 2010 – DeathSpank (Hothead Games)
* 2013 – The Cave (Double Fine Productions)
* 2017 – Thimbleweed Park (Terrible Toybox, Inc.)
* Datuak: Q365052
* Multimedia: Ron Gilbert / Q365052
# Ron Springett

Ronald Deryk George Springett (Fulham, Londres, 1935eko uztailaren 22a - Kingston upon Thames, 2015eko irailaren 12a) ingeles futbolaria izan zen. 1953-1969 bitartean atezain gisa jokatu zuen Queens Park Rangers eta Sheffield Wednesday taldeetan. Ingalaterrako futbol selekzio nazionalan 33 aldiz jokatu zuen eta munduko txapelduna izan zen selekzioarekin 1966an.
# Ron Flowers

Ronald Flowers (Edlington, Doncaster, Hegoaldeko Yorkshire, 1934ko uztailaren 28a - 2021eko azaroaren 12a) ingeles futbolaria izan zen.
1952an egin zuen debuta Wolverhampton Wanderersekin, eta hamabost denboraldi egin zituen han. 49 partida jokatu zituen Ingalaterrako futbol selekzio nazionalarekin eta 10 gol sartu zituen. 1955ean jokatu zuen lehen partida selekzioarekin eta 1966an munduko txapeldun izan zen taldeko kide izan zen.

## Palmaresa

Wolverhampton Wanderers
* Ingalaterrako Futbol Liga: 1953-54, 1957-58, 1958-59
* Ingalaterrako Futbol Kopa: 1959-60
* FA Charity Shield: 1954, 1959, 1960
Ingalaterra
* Munduko Futbol Txapelketa: 1966

## Kanpo estekak

* Datuak: Q959933
* Multimedia: Ron Flowers / Q959933
# Ron Barassi

Ronald Dale Barassi (Castlemaine, Victoria, 1936ko otsailaren 27a - Melbourne, 2023ko irailaren 16a) australiar australiar futbol jokalari eta entrenatzailea izan zen.
Ron Barassi Sr. futbolariaren semea izan zen. Aita Tobrukeko setioan hil zen Bigarren Mundu Gerran. Ron gaztea 1953an hasi zen Melbourne Football Cluben, bere aitak bezala. 1964ra arte jokatu zuen haiekin, eta txapelketako sei final irabazi zituen, horietako bi kapitain gisa. 1965ean Carlton Football Clubek fitxatu zuen kontratu handi batekin eta 1969an erretiratu zen.
Jokalari bezala erretiratu ondoren entrenatzaile bezala ere arrakasta izan zuen. Carltonentzat bi txapelketa lortu zituen 1968an eta 1980an, eta beste bi North Melbournerentzat 1975ean eta 1977an.
Australiako Futbolaren Ospearen Aretoan "legenda" kategoriarekin sartu zen lehen jokalaria izan zen. Australiako Kirolaren Ospearen Aretoko kide ere hautatu zuten.

## Erreferentziak

* ↑ «Ron Barassi dies aged 87 as football world pays tribute to Hall of Fame Legend» 7news.com.au 2023-9-16 (Noiz kontsultatua: 2023-9-16).

## Kanpo estekak

* Datuak: Q3441366
* Multimedia: Ron Barassi / Q3441366
# Ron Bushy

Ron Bushy (Washington, 1941eko abenduaren 23a – Santa Monica, Kalifornia, 2021eko abuztuaren 29a) estatubatuar bateria-jotzailea izan zen.
Voxmen izeneko talde batean jo ondoren, Iron Butterflyrekin elkartu zen 1966an, taldea San Diegotik Los Angelesera aldatu zenean. Doug Ingle abeslari eta teklatu jotzailearekin, Erik Brann gitarra-jotzailearekin eta Lee Dorman baxu-jotzailearekin batera, taldearen nukleoko kide izan zen.
Estudioko sei albumetan parte hartu zuen taldeko kide bakarra izan zen eta bateria jo zuen "In-A-Gadda-Da-Vida" abestian, taldearen arrakasta handia.

## Kanpo estekak

* Datuak: Q744984
* Multimedia: Ron Bushy / Q744984
# Saint-Julien-sous-les-Côtes

Saint-Julien-sous-les-Côtes Frantziako udalerria da, Meuse departamenduan dagoena, Ekialde Handia eskualdean. 2013an 127 biztanle zituen.

## Demografia
### Biztanleria

2007an Saint-Julien-sous-les-Côtes udalerrian erroldatutako biztanleak 127 ziren. Familiak 44 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 20 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 55 etxebizitza zeuden, 47 familiaren etxebizitza nagusia ziren, 6 bigarren erresidentzia ziren eta 2 hutsik zeuden. 53 etxeak ziren eta 1apartamentu bat zen. 47 etxebizitza nagusietatik 45 bere jabearen bizilekua ziren eta 2 doan lagata zeuden; 1ek bi gela zituen, 2 etxek hiru zituzten, 11 etxek lau zituzten eta 33 etxek bost zituzten. 44 etxek euren parking plaza propioa zuten azpian. 12 etxetan ibilgailu bat zegoen eta 34 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Julien-sous-les-Côtes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 4 |
| 0 | 80-84 | 4 |
| 0 | 75-79 | 0 |
| 4 | 70-74 | 4 |
| 0 | 65-69 | 8 |
| 0 | 60-64 | 0 |
| 0 | 55-59 | 0 |
| 8 | 50-54 | 8 |
| 4 | 45-49 | 4 |
| 12 | 40-44 | 4 |
| 4 | 35-39 | 12 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 32 | 15-19 | 8 |
| 8 | 10-14 | 4 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 85 ziren, horien artean 57 aktiboak ziren eta 28 inaktiboak ziren. 57 pertsona aktiboetatik 52 lanean zeuden (34 gizon eta 18 emakume) eta 5 langabezian zeuden (1 gizon eta 4 emakume). 28 pertsona inaktiboetatik 9 erretiraturik zeuden, 6 ikasten zeuden eta 13 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 erauzte enpresak ziren eta 1 «beste zerbitzu jarduera batzuk» multzoan sailkatutako enpresa zen.
2000. urtean Saint-Julien-sous-les-Côtes udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q933538
* Multimedia: Saint-Julien-sous-les-Côtes / Q933538
# Saint-Julien-sur-Reyssouze

Saint-Julien-sur-Reyssouze Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q550472
* Multimedia: Saint-Julien-sur-Reyssouze / Q550472
# Saint-Julien-sur-Veyle

Saint-Julien-sur-Veyle Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q14964
* Multimedia: Saint-Julien-sur-Veyle / Q14964
# Saint Seiya Next Dimension

Saint Seiya Next Dimension Masami Kurumadak idatzi eta marraztutako manga bat da, egile beraren Saint Seiyaren jarraipen ofiziala. Bertan, Hadesen sagaren ondorengo gertakizunak kontatzen dira. Bertan, Saori-Atenak jatorrizko istorioan baino paper aktiboago bat du

## Istorioa

Next Dimensionen istorioa Hadesen sagaren amaieran abiatzen da, Seiya Pegasokoak, inframunduko jainkoa hiltzera zihoanean honen partetik bihotzean ezpatakada izugarri bat jasotzen duenean. Seiya, horren ondoren, gurpildun aulkian geratzen da. Hadesen ezpataren eragina jasaten ari da, eta hiru eguneko bizitza baino ez zaio geratzen jainkoaren ezpata ikustezinak Pegasoko zaldunaren bihotza zulatu eta hil aurretik. Horretarako, Ateneak Hadesen aurkako aurreko gerra santura bidaiatzea erabakitzen du, Hadesi ezpata kendu eta hala XX. mendeko gerra santuan Seiyaren aurkako erasorik gerta ez dadin.
Shunekin batera Olinpora doa, bere ahizpa Artemisari bisita egitera eta honi denboran atzera bidaltzeko eskatzera, baina Artemisak ezin du halakorik egin eta Atenea hiltzen saiatzen da, baina Atenea babestu egiten da eta, azkenean, Artemisaren tenplutik kanpo amaitzen dute Shunek eta biek. Han, iritsi aurretik ikusi duten Hekaterekin topo egiten dute berriz, aurreko aldian elkar ikusitakotik gaztetua agertzen dena Atenearen ileari esker, eta Hekatek Cronos dagoen tokira laguntzen die. Bidean Artemisaren soldaduetako batekin topo egiten dute, eta honek Shun lurrera botatzen du gezikada batekin. Ateneak aurrera jarraitzen du, eta, berehala, Ikki Fenixekoa agertzen da eta Artemisaren soldadua garaitzen du.
Atenea, Hekaterekin batera, Cronos dagoen tokira iristen da, eta jainkosak, denboraren jainkoari aurreko gerra santuaren garaira bidaltzeko eskatzen dio, eta, azkenean, Cronosek onartu egiten du. Atenea eta Shun lorezko eskumuturreko baten bidez elkar lotzen dira eta dimentsioarteko ate hartara jauzi egiten dute. Baina, une horretan, Cronosek Atenearen telomeroekin jolasten du eta jainkosa, aurreko gerra santuaren garaira iristean, haur bat bezala iristen da, Atenearen tenpluan bertan eroriz. Aldi berean, Shun XVIII. mendeko santutegiko borroka eremuan erortzen da eta soldadu batzuk garaitu behar izaten ditu. Soldaduak garaitu ondoren Tenma Pegasokoarekin topo egiten du hantxe bertan eta une batez elkarrekin borrokatzen dute.
Honen aurretik, garaiko patriarkak Dohko eta Shion deitzen ditu, gerra santu berri bat hastear dela eta, urrezko santu mailara igoak izan direla esateko, Dohkori Librako urrezko armajantzia eta Shioni Ariesekoa emanez. Hortik gutxira Alonerekin topo egiten dute biek, Tenmaren lagun mina dena, baina baita ere, garaiko gizakirik bihotzgarbiena izateagatik Hadesek bere pertsonifikazioa izateko aukeratutakoa ere. Dohko eta Shion Alone hiltzen saiatzen dira Tenma agertzen denean Pegaso izeneko bere zaldiarekin, aldean bi upel daramatzana. Alonerekin zertan ari diren galdetzen die bi urrezko zaldunei, eta hauek Alone Hadesek bere pertsonifikazio bezala aukeratutakoa dela esaten die.

## Kanpo estekak

* Datuak: Q2642278
# Saint Vincent (uhartea)

Saint Vincent Haizealdeko uharteetan dagoen uhartea da. Saint Vincent eta Grenadinetako uharte honetan 100.000 lagun bizi dira, gehienak afroamerikarrak.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q379656
* Multimedia: Saint Vincent (island) / Q379656
# Saint Saud Tontorra

Saint Saud Tontorra, Pirinioetako hirumilako mendi bat da, 3.003 metroko garaiera du. Frantziako Pirinio Garaiak departamenduan dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11941444
# Saint Pierre

Saint Pierre Saint-Pierre eta Mikelune osatzen duten hiru uharte nagusienetakoa da. Izen bereko udalerria osatzen du.
Ekialdean Île aux Marins eta Île-aux-Vainqueurs eta iparraldean Grand Colombier uharteak ditu, udalerriaren barnean dagoenak.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q3031658
* Multimedia: Saint-Pierre (Saint-Pierre-et-Miquelon) / Q3031658
# Saint Thomas (Birjina Uharte Estatubatuarrak)

Saint Thomas, Karibeko Birjina uhartediko uharte bat da, Birjina Uharte Estatubatuarretan.
* Datuak: Q463937
* Multimedia: Saint Thomas, United States Virgin Islands / Q463937
# Saint Peter Port

Saint Peter Port (frantsesez Saint-Pierre-Port) Guernseyko uhartearen hiriburua eta hiri nagusia da, bai eta Mantxako kanalean dagoen bigarren hiririk populatuena ere.
16.500 biztanle inguru ditu.

## Kanpo estekak

* Datuak: Q174262
* Multimedia: Saint Peter Port / Q174262
# Saint Thomas (Jamaika)

Saint Thomas Jamaikako parishetako bat da. Bere hiriburua Morant Bay da eta historikoki Surrey Konderrian kokatua dago. 2001ean 93.000 biztanle zituen 742,8 kilometro koadroko azaleran.

## Kanpo estekak

* Datuak: Q1422332
* Multimedia: Saint Thomas Parish, Jamaica / Q1422332